**Ing. Ján Tirpák, hlavný kontrolór obce Kapušany.**

**Návrh plánu kontrolnej činnosti hlavného kontrolóra**

**obce Kapušany na prvý polrok 2021.**

**Rozsah kontrolnej činnosti:**

***Kontrolnou činnosťou*** hlavného kontrolóra v zmysle zákona 369/2000 Zb. z., § 18d sa rozumie v rozsahu primeranom k dohodnutému pracovnému úväzku:

1. kontrola zákonnosti, účinnosti, hospodárnosti a efektívnosti pri hospodárení a nakladaní s majetkom a majetkovými právami obce, ako aj s majetkom, ktorý obec užíva podľa osobitných predpisov,
2. kontrola príjmov, výdavkov a finančných operácií obce,
3. kontrola vybavovania sťažností a petícií a vnútorného predpisu na vybavovanie sťažnosti,
4. kontrola dodržiavania všeobecne záväzných právnych predpisov vrátane nariadení obce, kontrola plnenia uznesení obecného zastupiteľstva, kontrola dodržiavania interných predpisov obce a kontrola plnenia ďalších úloh ustanovených osobitnými predpismi.

**Kontrolnej činnosti podľa zákona 369/2000 Zb. z. podlieha:**

a) obecný úrad,   
b) rozpočtové a príspevkové organizácie zriadené obcou,   
c) právnické osoby, v ktorých má obec majetkovú účasť, a iné osoby, ktoré nakladajú s majetkom obce alebo ktorým bol majetok obce prenechaný na užívanie, a to v rozsahu dotýkajúcom sa tohto majetku,   
d) osoby, ktorým boli poskytnuté z rozpočtu obce účelové dotácie alebo návratné finančné výpomoci, či nenávratné finančné výpomoci podľa osobitného predpisu v rozsahu nakladania s týmito prostriedkami.

**Plán kontrolnej činnosti na prvý polrok 2021.**

1. Kontrola vymáhania daňových a nedaňových pohľadávok obce.
2. Inventarizácia pokladničnej hotovosti (minimálne 2 x za polrok).
3. Kontrola dodržiavania zásad vedenia pokladničných a účtovných operácií v zmysle zákona 431/2002 o účtovníctve.
4. Kontrola dodržiavania zásad hospodárnosti, efektívnosti, účelnosti a účinnosti vynaložených prostriedkov Obecným úradom Kapušany.
5. Kontrola dodržiavania zásad hospodárnosti, efektívnosti, účelnosti a účinnosti vynaložených prostriedkov v Základnej škole s materskou školou Kapušany za rok 2020.
6. Kontrola vyúčtovania poskytnutých dotácií a finančných výpomoci za rok 2020.
7. Kontrola dodržiavania zásad predbežnej finančnej kontroly v nadväznosti na prijatú Internú smernicu na zabezpečenie vykonávania finančnej kontroly v pôsobnosti obce Kapušany.
8. Vykonanie kontroly využitia poskytnutých dotácií ( jednej organizácie podľa

náhodného výberu).

**Ďalšia činnosť hlavného kontrolóra:**

1. Hlavný kontrolór sa zúčastňuje na zasadnutiach obecného zastupiteľstva a obecnej rady s hlasom poradným; môže sa zúčastňovať aj na zasadnutiach komisií zriadených obecným zastupiteľstvom.  
2. Hlavný kontrolór je oprávnený nahliadať do dokladov, ako aj do iných dokumentov v rozsahu kontrolnej činnosti .

3. Vykonanie kontrol na základe požiadania a uznesenia obecného zastupiteľstva.

4. Metodická pomoc pri príprave všeobecne záväzných nariadení a interných smerníc a dokumentov obce.

Prijatie plánu kontrolnej činnosti hlavného kontrolóra obce Kapušany v zmysle ustanovenia zákona 357/2015Z.z. o finančnej kontrole a audite a o zmene a doplnení niektorých zákonov v znení neskorších predpisov a § 18 e zákona 369/1990 Z.z. o obecnom zriadení v znení neskorších predpisov, je zároveň poverením na vykonanie kontroly a následnej finančnej kontroly.

Kapušany, november 2020 Ing. Ján Tirpák

hlavný kontrolór